Հենց այստեղ էլ, NASA-ի մասնագետների մտահղացմամբ, պետք է մի ամբողջ ամիս անցկացնեն երկու աստղանավորդները՝ դիրիժաբլի անձնակազմը, որն ուղեծրից կիջեցվի պարաշյուտով: Այդ ամբողջ ժամանակ նրանք կկարողանան կատարել հետազոտություններ եւ «օդից» ուսումնասիրել մոլորակը: Այնուհետեւ, երբ պաշարեղենն ու թթվածինն սպառվելու վրա լինեն, անմիջականորեն դիրիժաբլից կնետվի հրթիռ, որով անձնակազմը կվերադառնա ուղեծիր, որտեղ նրանց կսպասի տիեզերանավը, որով նրանք արդեն կուղեւորվեն Երկիր: